
OKDINIS S. BENEDICTI 

CONGREGATIONIS COELESTINORUM 

DEI ET APOSTOl.ICAE SEDIS GRATIA 

EPISCOPUS MARSORUM 

Venerabilibus Fratribus et ciiarissimis in Christo Filiis 
Dignitatibus et Canonicis Parochis Clero et Populo 
uniuerso Civitatis ac Dioecesis suae 

Salulem , pacem , et gaudium in Spiritu SancLo 

•Expectans cum expectaliam a Domino , ut inten- 
deret mihi , et exaudiens preces ineas , reduceret me ad 
dilectae solitudinis portum, a quo . tempestas et turbo a 
saeculo non auditus ejecit , nominatione Clcmentissimi 
Regis nostri Ferdinandi I. ad invictum Summum Ponti- 
ficem Pium VII. sum ad Episcopatum vocatus . Quantus 
me languor animi invaserit, qua fuerim perturbatione 
completus , ille probe scit solum qui intclligit cogitatio- 
nes de longe , qui scrutatur corda Deus - Cuilibet ta- 
men attendenti patebit , quale evadat onus angelicis ipsis 
humeris formidandum ei , qui sui conscius , sibique con- 
sulens in aeque celebri , ac veneranda Magellac Eremo 
soleinniter Deo devovit. Proinde non memorabo cur pro 
viribus humiliter institi , ut a me illud transiret . Po- 
tius quia a Domino sic factum est , Fratres Venerabiles 
et Filii in Christo charissimi , aperiam vobis cor , E- 

denter expectans opitulationes ct gratias ad munus im- 
plendum , quas Deus daturus est iis qui fidem suam 
numquam mutant ab eo . Porro ut utar verbis M. Leo- 
nis , qui mihi honoris est auctor, ipse fiet administra- 
tionis adjutor , et ne sub magnitudine gratiae succumbat 
infirmitas, dabit virtutem qui contulit dignitatem : Ita ut 
qui coepit opus bonum , ipse perficiet . 

Quantum autem in me erit , praecipue curabo ut 
sacrosanctum Fidei depositum , quod vel in ipsis Ecclc_ 
siae primordiis a D. Marco Apostolorum Principis conci- 
vi et discipulo accepisse gloriamini , integerrime custo- 
diatur , attendendo ut etiam vocum novitates evitentur , 
si forte, quod non credo, in vos irrepserint post tot 
tantasque vicissitudines , quas potius obi i visci quam com- 
memorare utcumque nos decet: Decor Domus Dei qua la- 
te patet custodiatur, promoveatur : Rudis populus instrua- 
tur , panisque evangeliens frangatur pueris, cum Sancta 
Mater Ecclesia interdum doleat , ejus etiam praecipua 
mysteria a nonnullis, si non penitus ignorari, confuse 
tamen cognosci et corrumpi : Juvenes in literis scientiis- 
que Sanctorum erudiantur . Ut fidelis administer in- 
veniar, miserear pupillorum et viduarum, sim oculus 
coeco , pes claudo , pater pauperum , caussas quas nescio 
diligentissime investigando , rebusque Ecclesiae ita uten- 
do , non quasi propriis, sed ut mihi ad dispensationem 
commissis . 

Quo autem facilius quae sunt in votis exeentioni 
mandentur , ad Vos primo me verto. Dignitates et Ca- 
nonici Cathcdralis Ecclesiae, qui merito Socii, Consi- 
liarii , et Consortes mei haud dubito , quin praecipue 

mecum laboraveritis in ministerio , ut nomina vestra 
scripta sint in libro vitae: potissimum vosmetipsos prae- 
beatis exemplum omnibus in sortem Domini vocatis, ge- 
stu, incessu, sermone, aliisque omnibus rebus, ut ni- 
nil nisi grave, moderatura, ac Religione plenum prae- 
feratis . Cumque sitis lux mundi , luceat lux vestra , 
dum psallentes in choro digne attente et devote Divinis 
laudibus satisfacitis, ut exaudiri mereamini ante conspe- 
ctum divinae majestatis. Proinde ad D. Cvpriani mo- 
nitum cogitatio omnis carnalis et saecularis abscedat, 
nec qnidquam tunc aoimus quam id solum cogitet, quod 
precatur ; et uti clarius edocet Augustinus , si orat Psal- 
mus, orate, si gemit , gemite , si gratulatur , gaudete , si 
sperat, 6perate , et si timeat, timete. Luceat lux ve- 
stra in oblatione immaculati Agni, per quam Redemptio- 
nis nostrae renovatur memoria. Luceat in administratio- 
ne Sacramentorum , per quae nobis divina gratia abun- 
de confertur , ut cuncti videant opera vestra bona , 
glorificent patrera vestrum in coelis , qui dedit potesta- 
tem talem hominibus, ejusque bonis sub tanto exemplo 
impleantur . 

Ad vos modo sermonem animumque convertens , se- 
niores Cleri , Parochi spectatissimi , contestor et obsecro , 
ut pascatis qui in vobis est gregem Dei , providentes non 
coacte , sed spontanee secundum Deuin, neque turpis lucri 
gratia sed voluntarie, neque dominantes in populum, et cum 
apparuerit Princeps Pastorum, percipietis immarcescibilem 
gloriae coronam . Praecipuas muneris vestri partes esse, 
probe jam scitis , annuatiare Evangelium omni creaturae 

vobis commissae , et quidem non persuasibilibus huma- 
nae sapientiae verbis, nec in sublimitate sennonis , quae 
de lecet praedicantem Jesum Christum Crucifixum , sed 
in ostensione spiritus et virtutis quae simplicitate congau- 
det, ut audientes corde intelligant, et convertantur. Nec pro 
vestra probitate quemquarn urgebo verbis D.Bernardi do- 
centis: Dabis voeem veritatis si qnod suades aliis , tibi 
prius cognosceris persuasisse. Dicam vero cum Aposto- 
lo , aperte et libenter praedicate verbum , instate oppor- 
tune importune in omni patientia et doctrina . Nemini 
parcite , sed recordamini nolle Deum mortem peccato- 
ris , sed ut convertatur et vivat, inque detergendis eo- 
rum plagis oleum cum vino esse effundendum plus rainus- 
vc juxta indolem, habitum, dispositionemque uniuscu- 
jusque, ne vel dura severitas ad disperationem impellat, 
vel immodica indulgentia peccandi foveat licentiam . Ca- 
vete ne panem Angelorum hand bene instruetis in prae- 
cipuis Trinitatis et Incarnationis Dominicae mysteriis tra- 
datis , ne quemquam absque baptismate in pueris, salu- 
tari viatico in adultis de hoc saeculo migrare vestra cul- 
pa patiamini, neque animas in extremo agone luctantes 
subsidio fraudetis , ne quando Dominus de manu vestra 
earum sanguinem quae perierunt exquirat. 

Haec etiam commendo vobis dilectissimi Sacerdotes 
et Levitae , quibus si non omnia ex justitia , spectant 
tamen ex charitate , quae numqnam satis impenditur . Ne- 
mo proinde despiciat animo, vel quia animarum curas 
proprio jure non exercet, vel quia suinmis non est or- 
natus talentis: qua enim mente respondet Ambrosius, is 
qui proximis profutura enitesceret utilitati caeterorum sc- 

cretum proponit suum , quando ipsi summi Patris Uni- 
genitus ut multis prodesset , de sinu Patris egressus est ad 
publicam nostrum , et ante dixerit Daniel, qui docti fue- 
rint fulgebunt quasi splendor firmamenti , et qui ad justi- 
tiam erudiunt multos quasi stellae ad perpetuas aeternita- 
tes . Metum autem omnem admovet Bcrnardus , quasi devo- 
tio tua , ut ad discipulum scribebat, accepta nou sit ex eo 
quod habes, sed ex eo quod non habes . De solo tibi credito 
talento respondere tibi para , securus de reliquo. Ut vero 
possitis exhortari in doctrina sana , et contradicentes revin- 
cere , omissis et repudiatis musis theatricis , Divinarum 
Scripturarum consideratione et tractatione pascatis ani- 
mum , ut quod docetis, discatis. Itnmo de manibus vestris 
numquam sacra Lectio deponatur , et tenemi codicem 
somnus obrepat, cadentem faciem pagina sancta susci- 
piat, ut apposite eleganter scripsit Hieronymus . Unum 
addam charissitni , vos cum magno Praesule hortando , 
quod si forte sit opus , emendetis et corrigatis actus 
vestros , et non expectetis correctionem alienam . Unus- 
quisque vestrum plenius se novit , discutat semetipsuru 
et extollat conscientiam suam, ut in ea colligat fructus 
vitae. Sic agendo eritis omnibus admirationi, et ii qui 
ex adverso sunt , nihil habebunt malum dicere de nobis. 
Scitis enim non defuisse, et utinam nostra hac tempesta- 
te deessent , qui trabem non considerantes in propriis 
oculis , alto supercilio vident festucas in oculis Clerico- 
rum , ut in Ministris Religionem ipsam, quam oderunt, 
criminentur. 

De Vobis maxime sollicitus , Juvenes amatissimi , 
novellae olivarum in Seminario degentes exhortor ex ani- 

mo , ut vestris actibus verum Seminarium bonarum arbo- 
rum locum quem incolitis, reddatis, et vere plantationem 
Domini ad glorificandum . Nolite spes Ecclesiae , Patriae, 
Pareutumque fraudari , quorum aliqui necessariis quando- 
que eorum aetati et conditioni privantur, ut in vobis indul- 
geant , vos mcljoreg exaltent. Mementote sapientiam , quae 
ex Deo est , praeponendam esse regnis et sedibus , et divi- 
tias nihil esse in comparatione illius , quoniam omne 
aurum arena est exigua , et tamquam lutum aestimalntur 
argentum in conspectu ejus . Mementote omnia esse in- 
stabilia , praeter virtutem, quae quanta vis adversa vicis- 
situdine non amittitur vereque propria appellatur, cum 
caetera potius extrinseca dici debeant , ipsumque labo- 
rem , quo ad acquirendam est opus, ipsius pretium adau- 
get. Quod si quaedam incomoda inseparabilia a condi- 
tione vos angunt , considerate ea plus minusve comitari 
quemlibet vitae statum , et bonum esse viro , cum portave- 
verit jugum ab adolescentia sua , quia non repellet in sem- 
piternum Deus. Obedite praepositis vestris, eosque ho- 
norate; Deo enim parentibus et magistris numquam sa- 
tis , praesertim cum ipsi prae oculis habeant mitissimi 
inter Patres eloquia . Discite subditorum matres vos es- 
se debere, non dominos ; studete magis amari quam metui , 
et si interdum severitate opus est, paterna sit, non ty- 
rannica . Matres fovendo, patre9 vos corripiendo exhibea- 
tis , mansuescite , ponite severitatem , suspendite ver- 
bera , producite ubera , pectora lacte pinguescant , non 
thypho turgeant . 

Quibus vero verbis vos alloquar , religiosissimi vi- 
ri , vitae cocnobiticae professores ? quonam praeconio vo- 

cis sublimitatem vestrae paupertatis exornem, cujus prae- 
sidio a rapaci vortice praeteritorum temporum absorpti 
penitus non fuistis? LJnca manu confractis salutaribus 
illis vinculis , quibus vestrum corpus colligebatur , ad- 
huc tamen extitit ad Ecclesiae bonum sola virtute mem- 
brorum , quae primam fidem irritam non fecerunt, vi- 
tamque vixistis incomodam et destitutam adminiculis il- 
lis quae ad institutionis sapientiam , eam quodammodo 
solabantur. Duplicate fervorem, aemulamini charismata 
meliora pro ratione beneficiorum , quae Dens vere mise- 
ricors per piissimum Regem nostrum vobis est elargi- 
tus . Vosqne,qni a paterna domo expulsi iterum in Do- 
mino congregabimini , gratias ei agentes pro tanto be- 
neficio renovate , claros dies Patrum vestrorum , quKvobis 
locuti sunt verba Domini , ut quotquot vos spectaverint, 
vestris instruantur exemplis , et scientiae cliaritatisque 
vestrae fructus experiantur . 

Neque Vos praeteribo mites claustrorum incolae, 
flores campi et lilia convallium Virgines Deo sacrae, 
quae septis estis circumdatae, quasi rosae spinis, ut secu- 
rius germinare possitis in suavitatem odoris . Vigilate 
ne adversarius vester diabolus qui circuit quaerens quem 
devoret , tentet effundere charitatis oleum , ut lampades 
vestras extinguantur , quibus ornatae ire obvihrn, et coram 
sponso stare debetis. 

Meam tandem orationem ad Vos converto, qui nnn 
sacris addicti, Magistratum regentes, aut chamyde i aut ense, 
aut alio decore fulgetis , et ad omnia Familiarum Capi- 
ta et membra ; omnesque precor in Domino, ut quantum 
in vestra est potestate, Religionem bonosque mores ex 

animo protegatis . Sic agendo fideles eritis administri 
Religiosissimi Regis, cujus vices geritis , et satis etiam ve- 
stro muneri optime facietis , cum Imperii culmina , priva* 
tarumque domornm felicitas eo magis sint sarta et pro- 
mota, cum fundamento , quod neque vi, neque tempore 
concutitur , fulciantur . Philosophi ipsi post eum, quem 
dixere Divinum, quibusdam solis exceptis saeculi quod 
illuminatum audet nuncupari , ne disputationes quidem 
de Religione tolerandas esse docuerunt in bene mora- 
ta Republica: Et Rex magni nominis sapientissime mo- 
nuit, inutiliter Principes expectare fidelitatem a populis, 
qui Deo fidem detrectarunt , quod misere experimento 
probavimus. Parentes filiorum curam habeant ad eru- 
diendos in spiritu intelligentiae et pietatis , neque sub- 
trahant ab eis disciplinam, si eniin percusserint, non mo- 
rientur . Aliud namque est solerter diligere, aliud iinmodL 
ce connivere. Haec praesertim Matres intelligant, quae 
ociu9 serius etiam in hoc saeculo poenas luunt immoderati 
earum affectus . Filii obedite parentibus, hoc enim placi- 
tum est Deo . Viri diligite uxores vestras, et nolite esse 
amari apud illas . Mulieres autem subditae estote sicut 
oportet in Domino . Servi obedite per omnia, quae le- 
gi Dei non adversantur , Dominis carnalibus non ad ocu- 
lum,, quasi hominibus placentes, sed ut servi Christi fa- 
cientes voluntatem Dei ex animo , scientes quoniam unus- 
quisque quodeumque fecerit bonum , hoc recipiet a Do- 
mino . Et Vos Domini eadem facite illis remittentes mi- 
nas , scientes quia et illorum et vester Dominus est in 
Coelis, et personarum acceptio non est apud Deum. 

De caetero , Fratres et Filii charissimi qualescum- 

que estis, pauperes et divites , mares et foeminae, juvenes et 
virgines , senes cum junioribus nolite conformari huic sae- 
culo, caventes ne vos decipiant per philosophiam, et inanem 
fallaciara,et si vos lactaverint peccatores, ne acquiescatis illis. 
Potissimum autem veram charitatem vobis commendans 
quae vinculum est perfectionis , et sine qua etiam si lin- 
guis loquamur hominum et angelorum , facti erimus ve- 
luti aes sonans et cymbalum tinniens, de duobus moneo 
quantam possum in Domino. Alterum, ut in contracti- 
bus bona fides servetur, et aequitas, propriumque emo- 
lumentum quaeratur , sed legibus aequi et honesti, neque 
pauperes praesertim opprimantur usuris, quae multis ab 
hinc anni9 excreverunt ultra quam credi possit. Alte- 
rum , ut cum humilitate et mansuetudine supportantes in* 
vicem in charitate solliciti sitis servare unitatem spiri- 
tus, ia vinculo pacis. Odia, dissentiones nec nominen- 
tur in vobis-j Si quis adversus alium habet querelam , 
sicut et Dominiis donavit: vobis , ita ct vos i qui sapien- 
tior aliis .creditur , ipsorum compatiatur infirmitati- 
bus , glorietiir tantum ia Domino , eique gratiarum re- 
ferat actiones : et si maxima etiam in suis fratribus de- 
prehendat errata , recordetur praeclarissimi Ecclesiae Afri- 
canae luminis effati: nullum peccatum facere hominem, 
quod non faciet alius homo , nisi adjuvet Rector, a quo 
factus est homo 1 . Quod si peculiares , justaeque rationes 
efflagitent, ut propria jura quis debeat tueri, ita aga- 
tur juxta ejusdem eximii Pastoris eloquium , ut bellum 
habeat necessitas, pacem voluntas'- 

Interim expeptantes adventum meum ,'( utinam vobis 
gratum ! ) , quo citius per Ttcnjpcstatem > ia qua versamur 


Digitized by Google 



XII 

potuerit, sine intermissione orate pro felici statu Sanctae 
Matris Ecclesiae , ejusque vere PIO Supremo Rectore , 
ut quem Deus ad exemplum heroicae humilitatis, aeque 
ac fortitudiuis congruenter tempori nobis donavit, in 
aevum salvet et muniat : pro incolumitate Augustissimi 
Regis nostri Ferdinvndi , quem summa Religione ac cle- 
mentia praestantem Deus miserator nostri ad patriuin 
thronum reduxit: et pro me indigno vestro Pastore, ut 
quem de pulvere suscitavit Dominus , ut solium teneret , ad- 
juvet gratia, qua possim verbo et exemplo quibus praesum 
proficere, ut ad vitam una cum mihi grege concredito 
perveniam sempiternam - 

Quo vero preces vestrae fiant apud Deum acceptio- 
res , B. Mariae Gratiarum, cujus titulo Principalis Ec- 
clesia condecoratur, S. Sabinae Virginis, et D. Berar- 
di Martyris , quibus de Dioecesi et Civitate mandavit 
Deus, ut custodiant in omnibus viis suis, intercesionem 
impetrate. Et Benedictio Domini super Vos. 

Datum Romae extra Portam S.Laurentii VI.Kal. Januar. 
ipsa consecrationis meae die An. MDCCCXVIII. 



IMPRIMATUR- 


Si videbitur Rmo P. Magis. S. Pal. Apostolici . 
Candidus Maria Frattini Arch. Philipp, Vicesg. 

IMPRIMATUR 

Fr. Thomas Dominicus Piazza Ord. Praed. Magister, 
et Socius Rmi P. M. S. P. A. ' • ■ • 

